Gandia regula la circulació de patinets elèctrics
02 agost 2018

## Gandia regula la circulació de patinets elèctrics02 agost 2018Última actualització: 14 juliol 2025

![](../gestion/img/_AO_0054-copia.jpg)  
  

**Gandia 2 d’****agost 2018.- À****ngels Pé****rez, regidora de Seguretat i l'Intendent Principal Cap de la Policia Local de Gandia, Marc Cuesta**, han comparegut aquest matí en roda de premsa per informar de la resolució del Ban informatiu sobre la normativa dels patinets elèctrics que entrarà en vigor a partir de hui.

Tal com ha explicat la regidora, "_el Ban_ _é__s per a recordar a tots els usuaris de patinets elè__ctrics quins só__n els aparells que estan autoritzats per a circular per la via pú__blica. També_ _s'ha registrat en el llibre de bans i s'ha donat publicitat des de l'Ajuntament de Gandia per tal de donar la mà__xima difusió_ _a la normativa_". En l'àmbit normatiu, la Direcció General de Trànsit (DGT) ha publicat una Instrucció per a referir-se als vehicles de mobilitat personal (VMP) i aquesta ha servit de guia, ja que és on estan catalogats tots els aparells per diferents categories, per a elaborar l'ordenança de trànsit que ha realitzat l'Ajuntament de Gandia. Així doncs, tal com es va acordar en la Comissió del plenari, en l'article 14 es fa referència a l'ús de patins i monopatins que poden circular pel carril bici.

El problema de la normativa era que en el seu article 14 s'establia que "_els que utilitzen patins, amb o sense motor o aparells similars no podran circular per la cal__ç__ada_", per tant, "_els empresaris es van agafar als 'aparells similars' i, aleshores, aquest podia ser qualsevol vehicle de mobilitat personal. D'aquesta manera, no va quedar m__é__s que especificar què é__s un aparell similar_", ha declarat Cuesta.

La interpretació donada al concepte finalment ha sigut la de "vehicles de mobilitat personal que no superen els 0,25 Kw de potència, els 20 quilòmetres/hora o que tinguen un pes superior a 25 quilograms podran circular (categoria "A" de l'Annex 1 de la Instrucció 16/V-124 de la Direcció General de Transit) i els Segway Personal Trasnporter de la Categoria B”. La resta estan prohibits. És a dir, "_aquells en els que vages plantat els pots utilitzar, per__ò_ _els que vages assegut en motor com, per exemple, els escú__ters que circulaven pel carrer bici de la platja de Gandia no poden_", ha agregat el Cap de la Policia.

Pel que fa a les sancions que s'aplicaran, el Cap de la Policia Local de Gandia, ha explicat que se seguirà "_la Llei de Tr__à__nsit 6/2015 i s'aplicarà_ _una multa de 100 euros a l'usuari que cometa la infracció_ _de circular amb un vehicle que no està_ _autoritat per circular en unes vies. Açò_ _es farà_ _independentment al fet que despré__s es redacte un escrit al Departament d'Activitats en el que s'especifique que les empreses no estan complint la seua obligació_". No obstant això, ha agregat que es notificarà la informació recollida al Ban a les empreses que negocien amb aquests aparells elèctrics personalment i, a més, es pujarà a la web, per tal d'evitar "_que les empreses al__·__leguen desconeixement en el cas de l'incompliment d'aquesta_".

Finalment, **À****ngels Pé****rez** ha manifestat que aquesta normativa s'aplica perquè des de l'Ajuntament de Gandia "_vetlem per la seguretat de tota la ciutadania i hem d'intentar que no_ _é__s produï__squen atropellaments o accidents, que ja han passat, a causa de l'ú__s d'aquests aparells_".

[Twittear](https://twitter.com/share)